**OZNÁMENIE O ZAČATÍ PRÍPRAVNÝCH TRHOVÝCH KONZULTÁCIÍ a predbežné zapojenie záujemcov k plánovanej nadlimitnej zákazke:** **„Vybudovanie udržateľného HPC ekosystému na Slovensku *“***

**podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)**

* 1. **Identifikácia verejného obstarávateľa**

Centrum spoločných činností SAV, v. v. i.

Dúbravská cesta 3678/9, 845 35 Bratislava – mestská časť Karlova Ves

IČO: 003 981 44.

Kontaktná osoba za vecného gestora:

e-mail: peter.feledi@nscc.sk

Kontaktná osoba za verejné obstarávanie: e-mail: peter.feledi@nscc.sk

tel. č.: - 0905 012 182

Adresa hlavnej stránky verejného obstarávateľa /URL/: <https://csc.sav.sk//>

* 1. **Návrh na opis predmetu zákazky:**

Predmetom plánovaného verejného obstarávania je „ Vybudovanie udržateľného HPC ekosystému na Slovensku“.

Návrh opisu predmetu zákazky, ktorý bude predmetom prípravných trhových konzultácií a predbežného zapojenia záujemcov je uvedený v prílohe č. 3 tohto oznámenia.

* 1. **Identifikácia predmetu obstarávania podľa CPV kódov:**

Hlavný predmet:

30211100-2 Superpočítače

44613000-0 Veľké kontajnery

Doplňujúce predmety:

48000000-8 – Softvérové balíky a informačné systémy

72000000-5 Služby informačných technológií: konzultácie, vývoj softvéru, internet a podpora

 72267100-0 - Údržba programového vybavenia (softvér) informačných technológií

 72261000-2 - Softvérové podporné služby

 72267000-4 - Služby na údržbu a opravu softvéru

71356300-1 - Technická podpora

* 1. **Účel prípravných trhových konzultácií a predbežného zapojenia záujemcov**

 Centrum spoločných činností SAV, v. v. i.(ďalej len „CSČ“) ako verejný obstarávateľ podľa § 7 ods. 2 písm. d) zákona o verejnom obstarávaní uskutočňuje prípravné trhové konzultácie podľa § 25 zákona o VO na vyššie uvedený plánovaný predmet zákazky.

Účelom prípravných trhových konzultácií a predbežného zapojenia záujemcov (ďalej len „PTK“) je:

* príprava a informovanie potenciálnych záujemcov o plánovanom postupe verejného obstarávania na vyššie uvedený predmet zákazky,
* overenie reálnosti, objektívnosti a primeranosti požiadaviek na plnenie predmetu zákazky,
* získať a zapracovať spätnú väzbu od hospodárskych subjektov – potenciálnych záujemcov, ktorí sa zúčastnia prípravných trhových konzultácií,
* podporiť spresnenie návrhu opisu predmetu zákazky, vrátane určenia vhodných termínov na plnenie zákazky, s cieľom zadefinovať jednoznačný, úplný a nestranný opis predmetu zákazky,
* súčasťou prípravných trhových konzultácií bude aj určenie predpokladanej hodnoty zákazky (ďalej len „PHZ“).

Verejný obstarávateľ za účelom PTK oslovuje hospodárske subjekty, ktoré sa zaoberajú predmetom zákazky s cieľom stanoviť objektívne a nediskriminačné parametre a požiadavky na predmet zákazky a taktiež stanoviť ďalšie relevantné skutočnosti plánovaného verejného obstarávania tak, aby boli dodržané princípy verejného obstarávania. Účasť na PTK je dobrovoľná a oslovený záujemca sa môže slobodne rozhodnúť, či využije/nevyužije možnosť zúčastniť sa PTK. Záujemca, ktorý sa zúčastní PTK si musí byť vedomý zákonnej úpravy PTK, a to najmä dôsledkov vyplývajúcich z účasti hospodárskeho subjektu na PTK so zreteľom na § 25 a § 40 ods. 7 zákona o verejnom obstarávaní; hospodárske subjekty, ktoré sa zúčastnia PTK, sa môžu zúčastniť pripravovaného verejného obstarávania a predložiť ponuku.

* 1. **Priebeh prípravných trhových konzultácií**
1. Hospodársky subjekt potvrdí svoj záujem o účasť na PTK najneskôr **do 21.8.2023 do 16:00 hod. zaslaním vyplneného formulára** (Príloha č. 1 tohto oznámenia), a to elektronicky formou e-mailu na kontaktnú osobu zodpovednú za koordináciu PTK uvedenú v bode 1. tohto oznámenia, a to peter.feledi@nscc.sk
2. Hospodársky subjekt v termíne **do 28.8.2023 do 16:00 hod.** zašle odpovede na otázky uvedené v Prílohe č. 2 tohto oznámenia písomne, formou e-mailovej komunikácie.
3. Verejný obstarávateľ si vyhradzuje uskutočniť PTK aj vo viacerých po sebe nasledujúcich etapách, ak to bude na základe okolností a rozsahu PTK vhodné a potrebné.
4. Komunikácia v priebehu PTK sa uskutoční v slovenskom jazyku; verejný obstarávateľ bude akceptovať ako komunikačný jazyk aj český alebo anglický jazyk.
5. PTK budú prebiehať písomne formou e-mailovej komunikácie, zápisníc zo stretnutí, resp. nahrávkou online stretnutí.
6. S cieľom zaistiť primerané opatrenia, aby sa účasťou záujemcu nenarušila hospodárska súťaž, bude z priebehu PTK vyhotovená písomná zápisnica, ktorá bude predstavovať sumár otázok verejného obstarávateľa a poskytnutých odpovedí záujemcu. V rámci zápisnice bude identita účastníka PTK anonymizovaná.
7. Verejný obstarávateľ vyhodnotí získané informácie a poznatky z PTK a prípadne upraví opis predmetu zákazky, ktorý bude podkladom na určenie predpokladanej hodnoty zákazky (PHZ). Verejný obstarávateľ následne zašle opis predmetu zákazky (návrh výzvy za účelom určenia PHZ) a vyzve všetky zúčastnené hospodárske subjekty na predloženie cenovej ponuky za účelom stanovenia PHZ.
8. Verejný obstarávateľ príjme primerané opatrenia na zabezpečenie ochrany dôverných informácií, ktoré môžu byť v rámci PTK poskytnuté. Hospodársky subjekt označí informácie, ktoré považuje za dôverné, a s ktorými vyžaduje primerané zaobchádzanie.
9. Verejný obstarávateľ si vyhradzuje právo upravovať informácie týkajúce sa priebehu a obsahu PTK kedykoľvek počas ich trvania. O prípadných zmenách bude verejný obstarávateľ informovať dostatočne vopred.
	1. **Náklady spojené s PTK**

Všetky náklady a výdavky spojené s účasťou na PTK znáša účastník PTK bez akéhokoľvek finančného nároku na verejného obstarávateľa.

* 1. **Doplňujúce informácie**

Tento dokument obsahuje informácie, ktoré majú predbežný/indikatívny charakter a môžu podliehať zmenám. Z tohto dôvodu sa informácie uvedené v tomto dokumente nemôžu považovať za finálny opis predmetu zákazky verejného obstarávania.

**Prílohy:**

Príloha č. 1 Formulár k prípravným trhovým konzultáciám

Príloha č. 2 Okruh otázok k PTK a predbežnému zapojeniu záujemcov

Príloha č. 3 Návrh opisu predmetu zákazky

**Dňa 14.8.2023**